Απόφαση του Γενικού Δικαστηρίου της 19ης Οκτωβρίου 2022 –
MV κατά Επιτροπής
(Υπόθεση T-624/20) 1
[Υπαλληλική υπόθεση – Υπάλληλοι – Πρόσληψη – Προκήρυξη γενικού διαγωνισμού EPSO/AD/364/19 (AD 7) – Απόφαση της εξεταστικής επιτροπής περί αποκλεισμού του προσφεύγοντος από το επόμενο στάδιο του διαγωνισμού – Προϋποθέσεις συμμετοχής στον διαγωνισμό – Ανεπαρκής επαγγελματική πείρα – Υποχρέωση αιτιολογήσεως – Πρόδηλη πλάνη εκτιμήσεως – Γλωσσικό καθεστώς – Ίση μεταχείριση]
Γλώσσα διαδικασίας: η αγγλική
Διάδικοι
Προσφεύγων-ενάγων: MV (εκπρόσωποι: G. Pandey, D. Rovetta και V. Villante, δικηγόροι)
Καθής-εναγόμενη: Ευρωπαϊκή Επιτροπή (εκπρόσωποι: T. Lilamand και M. Brauhoff)
Παρεμβαίνον υπέρ της καθής-εναγομένης: Συμβούλιο της Ευρωπαϊκής Ένωσης (εκπρόσωποι: M. Bauer και M. Alver)
Αντικείμενο
Με την προσφυγή-αγωγή που άσκησε βάσει του άρθρου 270 ΣΛΕΕ, ο προσφεύγων-ενάγων ζητεί, αφενός, την ακύρωση της απόφασης της εξεταστικής επιτροπής του διαγωνισμού, της 29ης Οκτωβρίου 2019, με την οποία η επιτροπή απέρριψε την αίτηση επανεξέτασης της απόφασης της 5ης Ιουνίου 2019 περί αποκλεισμού του προσφεύγοντος από το επόμενο στάδιο του γενικού διαγωνισμού EPSO/AD/364/19 – Υπάλληλοι ασφαλείας (AD 7), καθώς και την ακύρωση της προκήρυξης του διαγωνισμού και του σχεδίου πίνακα των υποψηφίων που επελέγησαν να συμμετάσχουν στον διαγωνισμό και, αφετέρου, την αποκατάσταση της ζημίας που υπέστη εξαιτίας των εν λόγω πράξεων.
Διατακτικό
Το Γενικό Δικαστήριο αποφασίζει:
1)    Απορρίπτει την προσφυγή.
2)    O MV φέρει, πέραν των δικαστικών εξόδων του, τα έξοδα στα οποία υποβλήθηκε η Ευρωπαϊκή Επιτροπή.
3)    Το Συμβούλιο της Ευρωπαϊκής Ένωσης φέρει τα δικαστικά έξοδά του.
____________
1 EE C 443 της 21.12.2020.